Μίνι Ρίπερτον

Η Μίνι Ρίπερτον (Minnie Riperton, 8 Νοεμβρίου 1947 - 12 Ιουλίου 1979) ήταν Αμερικανίδα τραγουδίστρια και τραγουδοποιός, ονομαστή για τη σπάνια φωνή της, που έφτανε τις 5,5 οκτάβες, και την επιτυχία της του 1975 "Lovin' You". Η επιτυχία της διακόπηκε από την ασθένειά της, που την οδήγησε στο θάνατο σε ηλικία 31 ετών.

 Γεννήθηκε στο Σικάγο το 1947 και σπούδασε μουσική και χορό στη γενέτειρά της. Φοίτησε επίσης σε δραματική σχολή. Από πολύ μικρή ασχολήθηκε με τη μουσική, αρχικά σε ένα γυναικείο συγκρότημα (The Gems) και έπειτα κάνοντας φωνητικά για καλλιτέχνες όπως η Έτα Τζέιμς και ο Μάντι Γουότερς. Αργότερα έγινε μέλος του συγκροτήματος της σόουλ και φανκ, Rotary Connection, ως τις αρχές της δεκαετίας του '70. Το αποκορύφωμα της καριέρας της ήταν το τραγούδι "Lovin' You" την άνοιξη του 1975. Το άλμπουμ όπου περιέχεται το τραγούδι έγινε χρυσό και κυκλοφόρησε το 1974 με τον τίτλο "Perfect Angel". Το τραγούδι αυτό έφτασε στην πρώτη θέση του καταλόγου επιτυχιών Hot 100 στις ΗΠΑ και τη δεύτερη στο Ηνωμένο Βασίλειο. Είναι ένα από τα πρώτα τραγούδια που ανέβηκε στην κορυφή με τους μουσικούς καταλόγους επιτυχιών, χωρίς να έχει ούτε ένα κρουστό μουσικό όργανο. Το 1976, σε ηλικία 29 ετών, στη νεαρή τραγουδίστρια διαγνώστηκε καρκίνος του μαστού και υποβλήθηκε σε μαστεκτομή. Το 1977 έγινε η πρώτη Αφροαμερικανή που ανέλαβε θέση εκπροσώπου Τύπου στην Αμερικανική Εταιρεία κατά του Καρκίνου. Της απονεμήθηκε το Βραβείο Θάρρους από τον τότε Πρόεδρο Τζίμι Κάρτερ. Πέθανε σε ηλικία 31 ετών, στις 12 Ιουλίου 1979, στα χέρια του συζύγου της. Κηδεύτηκε τρεις μέρες μετά στο Λος Άντζελες και τη νεκρώσιμη ακολουθία παρακολούθησαν περισσότερα από 500 άτομα. Απέκτησε με το σύζυγό της έναν γιο και μία κόρη. Η οικογένειά της χάραξε στον τάφο της τους στίχους του πιο δημοφιλούς τραγουδιού της: "Lovin' you is easy cause you're beautiful.". Come To My Garden (GRT, 26 Δεκεμβρίου 1970) Perfect Angel (Epic, 9 Αυγούστου 1974) Adventures In Paradise (Epic, 22 Μαΐου 1975) Stay In Love: A Romantic Fantasy Set To Music (Epic, 17 Μαρτίου 1977) Minnie (Capitol, 9 Μαΐου 1979) Love Lives Forever (Capitol, 18 Οκτωβρίου 1980)Συλλογές Capitol Gold: The Best Of Minnie Riperton (Capitol, 1993) Her Chess Years (Chess, 1997) Petals: The Minnie Riperton Collection (The Right Stuff, 2001) Les Fleurs - The Minnie Riperton Anthology (EMI, 2001) "Reasons"/"Every Time He Comes Around" (Epic, 14 Ιουνίου 1974) "Seeing You This Way"/"The Edge of a Dream" (Epic, 21 Αυγούστου 1974) Lovin' You/"The Edge Of A Dream" (Epic, 13 Ιανουαρίου 1975) "Inside My Love"/"Don't Let Anyone Get You Down" (Epic, 15 Ιουλίου 1975) "When It Comes Down to It"/"Minnie's Lament" (Epic, 6 Οκτωβρίου 1975) "Simple Things"/"Minnie's Lament" (Epic, 19 Ιανουαρίου 1976) "Adventures in Paradise"/"When It Comes Down to It" (Epic, 7 Απριλίου 1976) "Stick Together"/ "Stick Together" (Part 2) (Epic, 6 Μαρτίου 1977) "Can You Feel What I'm Saying"/"Wouldn't Matter Where You Are" (Epic, 25 Ιουνίου 1977) "Young, Willing, & Able"/"How Can I Love You More" (Epic, 16 Σεπτεμβρίου 1977) "Memory Lane"/"I'm A Woman" (Capitol, 8 Απριλίου 1979) "Lover and Friend"/"Return to Forever" (Capitol, 26 Αυγούστου 1979) "Here We Go"/"Return to Forever" (Capitol, 5 Αυγούστου 1980) "Give Me Time"/"Island in the Sun" (Capitol, 18 Ιανουαρίου 1981) Ιστότοπος στη μνήμη της τραγουδίστριας Slow Jam Bible - Loving You